Ritratt: Ostap Senyuk fuq Unsplash .td_uid_2_6190eeaa702c1_rand.td-a-rec-img{text-align:left}.td_uid_2_6190eeaa702c1_rand.td-a-rec-img img{margin:0 auto 0 0} Il-Kamra tal-Kummerċ ikkritikat miżura ġdida li ddaħlet fil-baġit, li tippermetti lin-negozji b'arretrati ta' taxxa dovuti sa Jannar 2021, ma jħallsu l-ebda taxxa dovuta fuq it-trasferiment ta' proprjetà mixtrija qabel Marzu 2021, kontra l-arretrati tagħhom. Fi stqarrija l-Ġimgħa, l-Kamra tal-Kummerċ qalet li din hi prattika inġusta. "Bħal kull skema maħsuba biex iġġib l-ordni fuq min iħallas it-taxxa, din l-iskema tibbenefika biss lil dawk li jonqsu, u ma tqisx lil dawk li għandhom il-ħlasijiet tat-taxxa tagħhom f'ordni," qalet il-Kamra tal-Kummerċ. Il-miżura l-ġdida tippermetti lil dawn in-negozji jkunu eżentati mit-taxxa fuq trasferimenti ta' proprjetà sal-punt li jkunu f'arretrati. Il-Kamra qalet li "dan fih innifsu huwa inġust fuq dawk li jħaddmu u n-negozji li jħallsu t-taxxi tagħhom meta u kif dovut." Saħqet ukoll kif dan l-avviż legali jfittex biss li jżid kundizzjonijiet mhux indaqs favur dawk li huma fid-drawwa li jużaw il-flus tat-taxxa dovuti tagħhom bħala l-faċilità ta' overdraft tagħhom. "L-avviż legali jissuġġerixxi li dawk li jħallsu t-taxxa li m'għandhomx il-flus biex iħallsu kollox fil-pront, jistgħu jagħmlu dan biss billi jillikwidaw il-proprjetà tagħhom," żiedet tgħid. Qalet ukoll li dan l-avviż legali jindika li l-gvern jemmen li l-flus tat-taxxa ntużaw biex jinxtraw proprjetà. "Jekk ma rridux naraw aktar minn din l-imġieba fil-futur, għandna niżguraw li n-nies ma jkunux jistgħu jixtru proprjetà addizzjonali qabel ma jħallsu l-arretrati tat-taxxa tagħhom," qalet il-Kamra, hekk kif ħeġġet li hekk biss għandha titħalla eżenzjoni mit-taxxa fuq trasferimenti ta' proprjetà sal-31 ta' Diċembru 2022, u tkun effettiva biex jitrażżnu drawwiet antiki. "Dawk li jonqsu milli jħallsu t-taxxa biex jiffinanzjaw attivitajiet spekulattivi jistgħu wkoll jispiċċaw idumu biex jeħilsu l-kreditu kummerċjali b'mod indefinit, għad-detriment tan-negozji li jfornuhom." Il-Kamra qalet li prattiċi bħal dawn huma ta' ħsara kbira u jeħtieġ li jiġu skoraġġuti. Qalet ukoll li trid lista sewda ta' negozji li ma jonorawx l-obbligi tat-taxxa tagħhom u li jiġu pprojbiti milli jipparteċipaw fl-akkwist pubbliku. "M'hemm l-ebda kundizzjonijiet ekwi bejn in-negozji li jonoraw l-obbligi tagħhom u dawk li ma jonorawhomx. Is-sejħiet kompetittivi għandhom iqisu dan biex jinkoraġġixxu aktar konformità u jrażżnu l-prattiki inġusti." Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6190eeaa708a8_rand.td-a-rec-img{text-align:left}.td_uid_3_6190eeaa708a8_rand.td-a-rec-img img{margin:0 auto 0 0}